Na temelju članaka 26. i 27. Zakona o radu (Narodne novine, broj: 93/14, 127/17, 98/19) te članaka 58. i 152. Statuta Osnovne škole Stobreč (KLASA: 602-02/19-01/36, URBROJ: 2181-170-19-1, od 22.05.2019.g. i KLASA: 602-02/20-01/62, URBROJ: 2181-170-20-4, od 29.05.2020.g.-izmjene), nakon prethodnog savjetovanja sa sindikalnim povjerenikom SHU u funkciji Radničkog vijeća, Školski odbor Osnovne škole Stobreč na sjednici održanoj dana 24. studenog 2020.g. donosi sljedeći

**PRAVILNIK**

**O IZMJENAMA PRAVILNIKA O RADU OSNOVNE ŠKOLE STOBREČ**

**Članak 1.**

Članak 8. Pravilnika o radu Osnovne škole Stobreč, KLASA: 602-02/19-01/72, URBROJ: 2181-170-19-1, od 04.10.2019.g., mijenja se i glasi:

*˝Članak 8.*

*Radni odnos u Školi zasniva se u pravilu na temelju natječaja.*

*Potreba za radnikom prijavljuje se upravnom tijelu Splitsko-dalmatinske županije nadležnom za poslove obrazovanja (u daljnjem tekstu: Upravno tijelo) koje vodi evidenciju o radnicima za kojima je prestala potreba u cijelosti ili u dijelu radnog vremena.*

*Ako u evidenciji postoji odgovarajuća osoba, na prijedlog Upravnog tijela, Škola može zasnovati radni odnos s osobom koja ispunjava uvjete za zasnivanje radnog odnosa za koje je Škola prijavila potrebu.*

*Nakon što je Upravno tijelo obavijestilo Školu da u evidenciji nema odgovarajuće osobe, odnosno nakon što se ravnatelj Škole istom tijelu pisano očitovao o razlozima zbog kojih nije primljena upućena osoba, Škola objavljuje natječaj.*

*Način objave i sadržaj natječaja, postupak procjene i vrednovanja kandidata, imenovanje i način rada povjerenstva koje sudjeluje u procjeni i vrednovanju kandidata i drugo vezano uz zapošljavanje na radnim mjestima u Školi provode se u skladu s Pravilnikom o postupku zapošljavanja te procjeni i vrednovanju kandidata za zapošljavanje u Osnovnoj školi Stobreč.*

*Ako se na natječaj ne javi osoba koja ispunjava uvjete iz članka 105. Zakona o odgoju i obrazovanju u osnovnoj i srednjoj školi, natječaj će se ponoviti u roku od pet (5) mjeseci, a do zasnivanja radnog odnosa na osnovi ponovljenoga natječaja radni se odnos može zasnovati s osobom koja ne ispunjava propisane uvjete.˝*

**Članak 2.**

U članku 9. stavku 1. podstavak 2. mijenja se i glasi:

*˝- s osobom kojoj je ugovor o radu na neodređeno vrijeme otkazan zbog gospodarskih, tehničkih ili organizacijskih razloga i koja se nalazi u evidenciji upravnog tijela Splitsko-dalmatinske županije nadležnog za poslove obrazovanja,˝*

**Članak 3.**

Ovaj Pravilnik stupa na snagu istekom osmoga (8) dana od dana objave na oglasnoj ploči Škole.

|  |  |
| --- | --- |
|  | Predsjednik Školskog odbora: |
|  | Predrag Lovrinčević, prof. |

Ovaj Pravilnik objavljen je na oglasnoj ploči Škole dana \_\_\_\_\_\_\_\_\_\_\_\_\_\_ 2020.g., a stupio je na snagu dana \_\_\_\_\_\_\_\_\_\_\_\_\_\_ 2020.g.

|  |  |
| --- | --- |
|  | Ravnateljica |
|  | Marina Baćak, prof. |
| KLASA: 602-02/20-01/129  URBROJ: 2181-170-20-1  Stobreč, 24.11.2020.g. |  |